රටගිය දොස්තරගෙන් සූම් තාක්ෂණයෙන් ප්රකාශයක් ගැනීමට නියෝග
කොළඹ රිජ්වේ ආර්යා රෝහලේදී සිදුකළ ශල්යකර්මයකදී තුන්හැවිරිදි පිරිමි දරුවකුගේ රෝගී වකුගඩුව වෙනුවට නිරෝගී වකුගඩුව ඉවත් කළ බව කියන මේ වනවිට විදේශගතවී සිටින විශේෂඥ වෛද්ය නවීන් විජේකෝන් මහතාගෙන් සූම් තාක්ෂණය ඔස්සේ ප්රකාශයක් ලබාගෙන එම දරුවාගේ පශ්චාත් මරණ පරීක්ෂණය සිදුකළ කොළඹ අධිකරණ වෛද්ය නිලධාරි රුහුල් හක් මහතාගෙන් ද ප්රකාශයක් ලබාගන්නා ලෙස කොළඹ අතිරේක මහෙස්ත්රාත් හර්ෂණ කැකුණවෙල මහතා ඊයේ 03දා අපරාධ පරීක්ෂණ දෙපාර්තමේන්තුවේ මනුෂ්ය ඝාතන විමර්ශන කොට්ඨාසයට නියෝග කළේය එමෙන්ම එම දරුවා ප්රතිකාර ලබාගෙන ඇති කොළඹ ආසිරි රෝහලේ අධ්යක්ෂවරයාගෙන් ද ප්රකාශයක් ලබාගන්නා ලෙසටත් විමර්ශන නිලධාරීන්ට නියෝග කළ අතිරේක මහෙස්ත්රාත්වරයා එම දරුවාට ප්රතිකාර කිරීමට අදාළ වාර්තා විමර්ශන නිලධාරීන්ට ලබාදෙන ලෙසට ද එම රෝහලේ අධ්යක්ෂවරයාට නියෝග කළේය කොටහේන ප්රදේශයේ පදිංචිව සිටි අම්දි පස්ලිම් නමැති තුන්හැවිරිදි දරුවාගේ මරණය සම්බන්ධයෙන් සිදුකරන විමර්ශන සඳහා එකී ප්රකාශ හා වාර්තා අවශ්ය බව පෙන්වා දෙමින් විමර්ශන නිලධාරීන් කළ ඉල්ලීමක් හා අගතියට පත් පාර්ශ්වය වෙනුවෙන් පෙනී සිටි නීතිඥවරුන් කළ කරුණු දැක්වීම් සලකා බැලූ අතිරේක මහෙස්ත්රාත්වරයා එම නියෝග කළේය විශේෂඥ වෛද්ය නවීන් විජේකෝන් මහතා මේ වනවිට ඔස්ටේ්රලියාවේ රැඳී සිටින බැවින් දැනට ලැබී තිබෙන සාක්ෂි පදනම් කරගෙන ඉදිරි විමර්ශන සිදු කරන බවත් ඒවා පදනම් කරගෙන අධිකරණයට නිගමනයකට එළඹිය හැකි බවත් පෙන්වා දෙමින් ජනාධිපති නීතිඥ සාලිය පීරිස් මහතා කළ කරුණු දැක්වීම් ප්රතික්ෂේප කළ අතිරේක මහේස්ත්රාත්වරයා එම නියෝගය කළේයඒජේඒ අබේනායක